《静斋为仁和任安赋》
宋代·邓林

閒居城市澹无营，客去柴门尽日扃。车辙不从□□过，书声惟有近邻听。

筠帘半卷尘凝榻，蔓□□生翠满庭。久静由来当一动，伫看鹏运起沧溟。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。